Këtë javë në Uashington
Në pritje të vizitës së kryeministrit japonez në Shtëpinë e Bardhë, një vend të rëndësishëm do të zënë marrëdhëniet me vendet e Paqësorit
Marrëdhëniet e Shteteve të Bashkuara me vendet e Paqësorit dalin në qendër të vëmendjes këtë javë në Uashington, në përgatitje për vizitën e kryeministrit të Japonisë në Shtëpinë e Bardhë të premten e ardhshme. Ndërkohë, këtu në Uashington, Kongresi është me pushime dhe kjo nënkupton se ende mbetet pezull konfirmimi i dy kandidaturave të Presidentit Obama, ish-Senatori Chuck Hagel si Sekretar i Mbrojtjes dhe këshilltari i anti-terrorizmin John Brennan si drejtor i CIA-s. Prova e fundit bërthamore e Koresë së Veriut do të jetë një ndër temat e diskutimit mes Presidentit Barak Obama dhe Kryeministrit japonez Shinzo Abe. Javën e kaluar, Këshilli i Sigurimit dënoi provën bërthamore dhe filloi punën për ato që i cilësoi si “masa të duhura” në përgjigje të këtij veprimi. Sekretari i Përgjithshëm i OKB-së Ban Ki-mun bisedoi me Sekretarin e Shtetit John Kerry, i cili tha se Korea e Veriut duhet të ndeshet me pasoja: Përveç shqetësimeve të përbashkëta për ambicjet bërthamore të Koresë së Veriut, Shtetet e Bashkuara dhe Japonia ndeshen edhe me problemet e rritjes së dobët ekonomike. Të dyja vendet regjistruan tkurrje ekonomike në fund të vitit të kaluar dhe shpresojnë se gjendja do të përmirësohet këtë vit. Një kërcënim i vazhdueshëm për ekonominë amerikane janë shkurtimet automatike federale të buxhetit që pritet të hyjnë në fuqi më 1 mars. Nuk duket se ka shumë shpresa që të gjendet një zgjidhje deri atëherë. Ligjvënësit u larguan javën e kaluar nga Uashingtoni pa sinjalizuar ndonjë përparim në negociata. Demokratët kërkojnë shkurtime në një numër programesh si dhe rritjen e disa taksave për të shmangur shkurtimet automatike. Udhëheqësja e demokratëve në Dhomën e Përfaqësuesve, Nancy Pelosi: Republikanët hedhin poshtë çdo zgjidhje që përfshin rritje taksash. Kryetari i Dhomës së Përfaqësuesve John Boehner: Tani që Kongresi është me pushime, mbetet pezull konfirmimi i dy kandidaturave të Presidentit Obama, ish-Senatori Chuck Hagel si Sekretar i Mbrojtjes dhe këshilltari i anti-terrorizmin John Brennan si drejtor i CIA-s.